Martin & Liezl se mooi verlowing fotosessie - Mooi Troues
Hier by Mooi Troues deel ons Martin en Liezl se mooi verlowing fotosessie met ons lesers. Die paartjie het verloof geraak by hulle huis in die mooie Vrystaat.
Min het Martin en Liezl geweet hulle liefde gaan vlamvat in 'n kuierplek in die dorp waar hulle albei woon. So maak die lewe sy draaie en die beste dinge in die lewe kom onverwags. Die rede vir die mooi verlowing fotosessie was vir hulle om mooi foto's te hê. Hulle wil dit dan gebruik om in hul huis op te hang. Dit is so spesiaal.
Die verlowing het plaasgevind by hulle huis, dit maak dit soveel meer persoonlik en heg goeie herinneringe vir hulle albei. Die hondjies, wat haar hart het, was ook deel van die verlowing en dus het sy dit glad nie verwag nie. So 'n oulike idee!
Rol gerus af en geniet meer oor Martin en Liezl se mooi verlowing fotosessie.
Ons bly in 'n klein dorpie Clocolan in die Vrystaat, ons het in die dorp se kuierplekkie mekaar ontmoet en was rerig "liefde op eerste oogopslag". Die troudag was die 20ste Maart 2021. Ons verlowings tydperk was nie baie lank nie en het die troue baie vinnig gereël.
Die verlowing was 'n verrassing – hy het ons twee miniatuur Snauzers gebruik om my te verras. Baie slim, want hulle is my hart se alles … na hom natuurlik. Hy het 'n ballon om elkeen se nek vasgemaak – een met die ring in en die ander een met 'n briefie wat vra of ek met hom sal trou. Natuurlik het ons altwee gehuil, hy het dit by ons huisie gedoen wat ons gelukkige hawe is.
Ek is mal oor sy klein hartjie en dat hy my in elke opsig van sy lewe eerste sit. Ek is baie bederf met 'n man wat my elke dag wys hoe lief hy my het. My gunsteling eienskappe van haar is dat sy altyd my belange op die hart het en my altyd laat voel soos die eerste dag wat ons ontmoet het. Sy maak ook altyd alles skoon – so dit is seker 'n bonus.
Ons was nie baie lank verloof nie – het die 20ste Maart 2021 getrou.
Die verloofring het hy op sy eie gekies en ek is mal daaroor. Ek het vir hom 'n paar idees gegee, maar toe voel hy hulle is te eenvoudig, want ek is nie 'n simplistiese mens nie. Hy het vir my iets besonders spesiaal gekies waaroor ek toe mal is.
Ek is nog altyd mal oor die fotograaf se foto's, sy neem die mooiste foto's en kry dit reg om alles se perfekte oomblikke te vang. Ek wou graag mooi foto's hê vir ons huis ook.
Natuurlik, ons huis en die buite lewe. Iets waaroor ons altwee mal is, ons bly in 'n besonderse mooi deel van die Vrystaat en maak die perfekte plek vir mooi foto's!
Was mal gewees om die troue te reël met KOVID-19 en die gaste lysie wat so kort moes wees. Ons het dit baie vinnig gereël en probeer om ons plaaslike dorpie te ondersteun. Dit was rerig 'n uitdaging met die streng KOVID-19 reëls om mense te ondersteun. Ons het gebruik gemaak van 'n plaaslike venue omdat al ons vriende en familie naby is.
Plaaslik, klein en natuurlik moet almal net lekker kuier.
KOVID-19 regulasies het ons laat besluit om die troue baie klein en plaaslik te maak. Dit was toe eintlik nie alles "sleg" nie en het so mooi en gemaklik uitgedraai. Kon nie vir 'n mooier dag vra nie.